stanford-oval/wikipedia huggingface dataset:
הנרי החמישי, מלך אנגליה
מדיניות חוץ > דיפלומטיה

כעת יכול היה הנרי להקדיש את תשומת לבו לענייני חוץ. הועלתה טענה שהנרי זכה לעידוד של אנשי כנסייה להיכנס למלחמה עם צרפת כאמצעי להסחת הדעת הציבורית מהבעיות מבית. ככל הנראה אין בסיס לטענה זו. סכסוכים עתיקי יומין על רקע כלכלי והתמיכה שהושיטה צרפת לאווין גלינדור שמשו כתירוץ לפתיחה במלחמה, בעוד שמצבה המעורער של צרפת לא אפשר קיומו של שלום. שארל השישי, מלך צרפת לקה במחלת נפש ובנו הבכור לא היה דמות מבטיחה. בכל אופן, הייתה זו התביעה ארוכת הימים לכתר צרפת, שהחלה בימיו של אדוארד השלישי, שהצדיקה את הפתיחה במלחמה עם צרפת בעיניהם של האנגלים.
לאחר קרב אז'נקור, מלך הונגריה, לימים זיגמונד, קיסר האימפריה הרומית הקדושה, ביקר את הנרי בתקווה להשכין שלום בין אנגליה וצרפת. מטרתו הייתה לשכנע את הנרי להתאים את דרישותיו כלפי צרפת. הנרי דאג לבידור נדיב לקיסר ואף העניק לו את תואר אביר מסדר הבירית. זיגמונד, בתורו, העניק להנרי את התואר אביר מסדר הדרקון. הנרי התכוון לצאת למסע צלב בשם המסדר לאחר שיצליח לאחד את כתרי אנגליה וצרפת, אך הוא מת לפני שהוא הגשים את שאיפותיו. זיגמונד עזב את אנגליה כמה חודשים מאוחר יותר, כאשר הוא חתם על הסכם קנטרברי שאישר את תביעות אנגליה על כתר צרפת.
מדיניות חוץ > מסעות המלחמה בצרפת

הנרי התייחס לעמידה על זכויותיו כחלק מחובותיו המלכותיות, אך בכל מקרה, הסדר קבע של בעיות הפנים היה חיוני להצלחת מדיניות החוץ.
מדיניות חוץ > מסעות המלחמה בצרפת > מסע המלחמה של 1415

ב-11 באוגוסט 1415 הפליג הנרי לצרפת, שם צרו כוחותיו על מבצר בארפלור ולכדו אותו ב-22 בספטמבר. לאחר מכן החליט הנרי לצעוד עם צבאו לרוחבה של צרפת לכוון קאלה, למרות אזהרותיהם של יועציו. ב-25 באוקטובר, על המישורים שליד הכפר אז'נקור נתקל צבאו בכוח של צבא צרפת. למרות שאנשיו סבלו מתשישות, מרעב ומנחיתות מספרית, הוביל אותם הנרי אל הקרב, והביס בהחלטיות את הצרפתים, שסבלו מאבדות כבדות. מקובל לטעון שהצרפתים שקעו באדמה הבוצית, כשהם ספוגים במים מהגשם שירד בלילה הקודם ושבכך עוכבה התקדמותם, מה שגרם להם להיות מטרה נייחת לקשתים האנגלים והוולשים שאיגפו אותם. רובם של הצרפתים נטבחו כאשר הם שקועים לחלוטין בבוץ. אף על פי כן, נראה היה שזהו ניצחונו הגדול ביותר של הנרי, שעמד בשורה אחת עם קרב פואטייה.
במהלך הקרב, פקד הנרי שהשבויים הצרפתים יוצאו להורג, כולל כאלה שהיו יכולים לשמש בני ערובה שישוחררו תמורת כופר נפש. קיימת דעה שלפיה הנרי חשש שהשבויים היו עלולים לתקוף את שוביהם בשעה שאלה האחרונים יהיו עסוקים בהתגוננות מפני גל תקיפה שלישי ובכך יעמוד הניצחון בפני סכנה.
סיומו של הקרב בניצחון אנגלי, היה רק הצעד הראשון במערכה להשבת הנחלות של הכתר האנגלי בצרפת. קרב אז'נקור נתפס גם כהבטחה שכוונתו של הנרי לקבל את הכתר הצרפתי, תקרום עור וגידים.
מדיניות חוץ > מסעות המלחמה בצרפת > דיפלומטיה והשליטה בים

השליטה בים הובטחה על ידי מיגורם של הגנואנים ממימי התעלה האנגלית. בשעה שהנרי היה עסוק במשא ומתן על שלום ב-1416, הקיפו הציים של צרפת ושל גנואה את הנמל של ארפלור. כוח יבשתי צרפתי צר גם הוא על העיירה. כדי לשחרר את ארפלור, שלח הנרי את אחיו, ג'ון מלנקסטר, שגייס צי והפליג ב-14 באוגוסט. הצי הצרפתי-גנואני הובס ביום המחרת לאחר קרב מפרך של שבע שעות והמצור על ארפלור הוסר. המאמצים הדיפלומטים ניתקו את הקיסר זיגמונד מצרפת והסכם קנטרברי סלל את הדרך לסיום הקרע המערבי של הכנסייה.
מדיניות חוץ > מסעות המלחמה בצרפת > מסע המלחמה של 1417-1420

כעת, כאשר שני היריבים הללו יצאו מהתמונה, ולאחר שנתיים של הכנות סבלניות לאחר קרב אז'נקור, חידש הנרי את המלחמה בקנה מידה גדול יותר ב-1417. נורמנדי תחתית נכבשה במהרה ורואן נותקה מפריז והוטל עליה מצור. המצור הטיל צל כבד אף יותר על שמו הטוב של הנרי בהשוואה להוראה לטבוח בשבויים הצרפתים בקרב אז'נקור. מנהיגי רואן, שהייתה תחת רעב כבד ולא מסוגלת לכלכל את הנשים והילדים, כפתה עליהם לצאת דרך שערי העיר מתוך אמונה שהנרי יאפשר להם לעבור ללא פגע. בכל אופן, הנרי סירב לאפשר זאת והנשים והילדים שהורחקו מהעיר, גוועו ברעב בחפירות שהקיפו את העיר. הצרפתים היו משותקים עקב החיכוכים בין בורגונדיה לבין מפלגת הארמנקים (Armagnac). הנרי הסית את שני הצדדים במיומנות זה כנגד זה מבלי להפעיל כוח מצדו.
בינואר 1419 נפלה רואן. הצרפתים הנורמנים שהפעילו התנגדות נענשו בחומרה. אלן בלנשרד (Alain Blanchard), שתלה שבויים אנגלים על חומות רואן, הוצא להורג. רובר דה ליבה (Robert de Livet), הכומר של רואן, שהטיל חרם על הנרי, הועבר לאנגליה ונכלא לחמש שנים.
באוגוסט עמדו האנגלים על חומות פריז. התככים בקרב הצרפתים, שהגיעו לשיאם ברציחתו של ז'אן הראשון, דוכס בורגונדיה, על ידי אנשי הדופן במונטרו (Montereau) ב-10 בספטמבר 1419. פיליפ השלישי, דוכס בורגונדיה החדש, ואנשי חצר המלכות הצרפתית נכנעו לצבאו של הנרי. לאחר שישה חודשי משא ומתן, הוכר הנרי בהסכם טרואה כיורש ועוצר לכתר הצרפתי וב-2 ביוני 1420 הוא נישא לקתרין דה ולואה, בתו של מלך צרפת. בין החודשים יוני ויולי צר צבאו של הנרי על מצודת מונטרו ולאחר מכן כבש אותה. כמו כן הוא כבש לאחר מצור את מלאן בנובמבר וזמן קצר לאחר מכן שב לאנגליה.
מדיניות חוץ > מסעות המלחמה בצרפת > מסע המלחמה של 1421 ומותו

ב-10 ביוני 1421 הפליג הנרי בחזרה לצרפת למה שיהיה מסע המלחמה האחרון שלו. בחודשים יולי ואוגוסט צרו כוחותיו של הנרי על דרו (Dreux) וכבשו אותה ובכך הקלו על בעלי בריתם בשארטר. באוקטובר הטילו כוחותיו של הנרי מצור על מו (Meaux) ולכדו אותה ב-2 במאי 1422.
הנרי החמישי מת באופן פתאומי ב-31 באוגוסט 1422 בטירת ונסן שליד פריז, ככל הנראה מדיזנטריה, שבה לקה במהלך המצור על מו. הנרי היה בן פחות מ-36 שנים במותו.
זמן קצר לפני מותו, נקב הנרי בשמו של אחיו, ג'ון מלנקסטר, דוכס בדפורד, כעוצר של צרפת בשמו של בנו הנרי השישי, אז בן כמה חודשים בלבד. הנרי החמישי לא זכה להיות מוכתר כמלך צרפת בעצמו, כפי שהיה בטוח שיקרה על פי חוזה טרואה, שכן באופן אירוני, שארל השישי החולני, שהנרי הוגדר כיורשו, מת חודשיים בלבד לאחר מות הנרי. גון סאטון (John Sutton), רעו לנשק של הנרי ומנהל משק הבית שלו, הביא את גופתו של המלך לאנגליה ונשא את הנס המלכותי בטקס ההלוויה. הנרי החמישי נטמן במנזר וסטמינסטר ב-7 בנובמבר 1422.
הנרי החמישי בתרבות ובאמנות

קרב אז'נקור המפורסם הוא נושאו של מחזהו של ויליאם שייקספיר "הנרי החמישי", שנתן השראה ללוחמים האנגלים מאז נכתב.
מחזה זה זכה לשלושה עיבודים קולנועיים מרשימים, כאשר בכולם הדמות העיקרית היא דמותו של הנרי החמישי.
הראשון, הנרי החמישי, בכיכובו של לורנס אוליבייה בשנת 1944 נועד במפורש לעודד את אזרחי בריטניה וחייליה במלחמת העולם השנייה.
השני, הנרי החמישי, בבימויו ובכיכובו של קנת בראנה בשנת 1989 (כמו כן שיחקה בו אמה תומפסון בתפקיד קאתרין, הנסיכה הצרפתייה), נחשב לאחד העיבודים המוצלחים של מחזה שייקספירי לקולנוע מאז ומעולם. נימת הסרט שונה מזו של אוליבייה, בהתאם לרוח הזמן ומדגישה את הריאליזם וזוועות המלחמה.
העיבוד השלישי נערך במסגרת הסדרה "הכתר החלול" בשנת 2012, בכיכובו של טום הידלסטון כהנרי.
העיבוד הרביעי בוצע בשנת 2019 בסרט "המלך", בכיכובו של טימותי שאלאמה, וזכה לביקורות פושרות.
ראו גם

מלחמת השושנים
מסדר הדרקון
מלכי בריטניה
לקריאה נוספת

The lives of the kings & queens of England, edited by Antonia Fraser, University of California press, 1998
מצבתו של הנרי החמישי במנזר וסטמינסטר
הנרי החמישי, ציור מ-1902
מטוטלת מתמטית

מטוטלת מתמטית (נקראת גם מטוטלת פשוטה) היא מטוטלת שמורכבת מגוף בעל ממדים קטנים, התלוי על חוט שמסתו ומידת ההתארכות שלו בזמן התנודות ניתנים להזנחה. בנוסף, זווית התנודה של המטוטלת קטנה יחסית. זהו מודל פיזיקלי, שאינו קיים באופן מושלם במציאות, (ולכן המודל מכונה מטוטלת מתמטית), אך בזכות הקירוב ניתן לתאר את תנועת הגוף באופן פשוט. תחת קירוב זה מטוטלת מתמטית היא סוג של אוסצילטור הרמוני, ולכן מהווה מודל לתופעות פיזיקליות רבות.
לאחר הסטת הגוף מנקודת שיווי המשקל ושחרורו, הגוף יבצע תנודות הרמוניות במישור אנכי סביב נקודת שיווי המשקל-לאורך קשת מעגל. זמן המחזור של תנודות מטוטלת מתמטית אינו תלוי במסת המשקולת ובמשרעת (זווית) התנודות. זוהי תכונה חשובה, שכן היא מאפשרת למדוד מרווחי זמן. בעבר (עד המצאת השעון החשמלי) השתמשו בני האדם בשעון המונע על ידי מטוטלת.
ניתוח מתמטי

ננתח את תנועת המטוטלת, בקירוב בו החוט חסר מסה ואורכו קבוע, מסת המטוטלת נקודתית, וזווית התנודה קטנה. נסמן:
\ l - אורך החוט
\ m - מסת המשקולת
\ g - תאוצת הכובד
\ \theta  - הזווית מהאנך.
ננתח את המומנטים הפועלים על המטוטלת, יחסית לנקודת התלייה. מכיוון שהחוט מחובר לנקודת התלייה, הוא אינו מפעיל מומנט. לכן, המומנט היחיד הפועל על המטוטלת הוא המומנט שמפעיל כוח הכובד, וגודלו  \ -mgl\sin \theta . (הסימן שלילי כיוון שזהו כוח מחזיר, המנוגד לכיוון ההעתק).
מומנט ההתמד של המערכת הוא פשוט  I=ml^{2}, ולכן מתקיים
\ -mgl\sin \theta =ml^{2}{\ddot {\theta }}.
(ניתן להגיע לנוסחה זו גם על פי משוואת התנועה, מבלי להיכנס למומנט ההתמד .
הדרך שווה לאורך המטוטלת כפול הזווית (ברדיאנים) הנגזרת השנייה של הדרך שווה לתאוצה ששווה ל-g כפול סינוס הזווית  -g\sin \theta =l{\ddot {\theta }})
באמצעות קירוב זוויות קטנות,  \ \sin \theta \approx \theta , נקבל משוואה של אוסצילטור הרמוני:
\ {\ddot {\theta }}=-{\frac {g}{l}}\theta
הפתרון הכללי של משוואה זו הוא:
\ \theta =\theta _{0}\sin(\omega t+\phi ),
כאשר  \omega ={\sqrt {\frac {g}{l}}}, ו  \ \theta _{0},\phi  נקבעים על ידי תנאי ההתחלה. זוהי פונקציה מחזורית, בתדירות  f={\frac {1}{2\pi }}{\sqrt {\frac {g}{l}}}, ובזמן מחזור  \ T=2\pi {\sqrt {\frac {l}{g}}}.
המרחק מנקודת שיווי המשקל הוא  \ x=l\theta  (שוב, בקירוב של זוויות קטנות), ולכן גם המרחק מקיים תנודה הרמונית:
 \ x=x_{0}\sin(\omega t+\phi ).
באופן כללי, ניתן לפתור את המשוואה פתרון אנליטי גם ללא הקירוב של זוויות קטנות, בעזרת אינטגרל אליפטי.
במערכת זו, כאשר  H הוא המילטוניאן וכאשר  H={\frac {g}{l}} שרטוט הפאזה יתן הפרדה בין שני אזורים. הפרדה זו נקראת ספרטריקס.
פתרון מדויק

כאמור, ניתן למצוא את זמן המחזור של מטוטלת פשוטה גם ללא ההנחה של זוויות קטנות, אולם פתרון זה אינו אנליטי (כלומר, לא ניתן להציגו כהרכבה של פונקציות אלמנטריות: פולינומים, אקספוננטים ופונקציות טריגונומטריות). הפתרון מערב אינטגרל אליפטי, שאותו יש לחשב באופן נומרי.
משימור אנרגיה מתקבל מיידית כי  \ v={\sqrt {2g\Delta h}}. כאשר  \ \Delta h הוא ההפרש בין גובה המטוטלת לגובהה המקסימלי. אנו יודעים כי  v=l{\frac {d\theta }{dt}} ולכן
מצד שני, משיקול גאומטרי ניתן לראות ש  \ \Delta h=l(\cos \theta -\cos \theta _{0}), כאשר  \ \theta _{0} היא הזווית שבה המטוטלת נמצאת בגובהה המקסימלי. מתקבלת המשוואה הדיפרנציאלית
זוהי משוואה פרידה, וצריך לבצע את האינטגרל
\int dt=\int {\frac {d\theta }{\sqrt {{\frac {2g}{l}}(\cos \theta -\cos \theta _{0})}}}.
ניתן לקבל את זמן המחזור על ידי אינטגרציה על רבע מחזור והכפלה ב-4:
אינטגרל זה אינו פתיר אנליטית, אך ניתן להביעו באמצעות  \ F(k,\phi ) האינטגרל האליפטי של לז'נדר מהסוג הראשון, כך:
הרחבה - ניתוח האופנים העצמיים למטוטלת בעלת N מתנדים צמודים

מטוטלת בעלת N מתנדים צמודים, היא בעצם מספר מטוטלות הקשורות זו לזו כאשר החוט של הראשונה יוצא מסוף המטוטלת הקודמת. מספר האופנים העצמיים של מטוטלות מתמטיות צמודות, הוא בדיוק כמספר המתנדים הצמודים שבה. האופנים העצמיים מצביעים על אורך פרקי הזמן שבהם המערכת חוזרת לאותו מבנה מרחבי, ללא חשיבות לזווית ביחס לאנך לרצפה, אלא רק לזוויות בתוך המערכת. עם הוספת מתנד צמוד למטוטלת, האופנים העצמיים שלה מתפלגים באופן הבא: מספר האופנים העצמיים של המערכת גדל והפרש הערכים בין אחד למשנהו קטן. בנוסף לכך, הם הולכים ומתבדרים.
הרחבה - ניתוח האופנים העצמיים למטוטלת בעלת N מתנדים צמודים > ניתוח מתמטי עבור שני מתנדים צמודים

על מנת לחשב את משוואות התנועה עבור מטוטלת בעלת שני גופים, נשתמש במשוואות אוילר-לגראנז'. לפי משוואות אלו:
\ T={\frac {1}{2}}m_{1}v_{1}^{2}+{\frac {1}{2}}m_{2}v_{2}^{2}
כאשר: T - האנרגיה הקינטית האצורה במערכת.
U, אנרגיית הגובה האצורה במערכת היא:
 \ U=-g(R_{1}\cos \phi (m_{1}+m_{2})+m_{2}R_{2}\cos \psi )
פונקציית הלגראנז' L של המערכת היא:
 \ L=T-U;
<נחשב עתה את משוואת אוילר-לגראנז' לפי הזווית  \ \phi  :
 \ {\frac {d}{dt}}{\frac {\partial L}{\partial {\dot {\phi }}}}={\frac {\partial L}{\partial \phi }} לאחר חישוב הנגזרות החלקיות בכל אגף מתקבלת המשוואה:
 \ (I):m_{1}R_{1}^{2}{\ddot {\phi }}+m_{2}R_{2}^{2}{\ddot {\phi }}+m_{2}R_{1}R_{2}{\ddot {\psi }}\cos(\phi -\psi )-m_{2}R_{1}R_{2}{\dot {\psi }}\sin(\phi -\psi )({\dot {\phi }}-{\dot {\psi }})
 \ =-m_{2}R_{1}R_{2}{\dot {\phi }}{\dot {\psi }}\sin(\phi -\psi )-gR_{1}\sin \phi (m_{1}+m_{2})
באותה צורה, מחישוב משוואת אוילר-לגראנז' לפי הזווית  \ \psi  מתקבלת המשוואה:
\ (II):m_{2}R_{2}^{2}{\ddot {\psi }}+m_{2}R_{1}R_{2}{\ddot {\phi }}\cos(\phi -\psi )-m_{2}R_{1}R_{2}{\dot {\phi }}\sin(\phi -\psi )({\dot {\phi }}-{\dot {\psi }})
 \ =m_{2}R_{1}R_{2}{\dot {\phi }}{\dot {\psi }}\sin(\phi -\psi )-gm_{2}R_{2}\sin \psi
לאחר קירוב לזווית קטנות וארגון המשוואות, מקבלים מ-(I):
\ (2,1):R_{1}{\ddot {\phi }}+{\frac {m_{2}}{m_{1}+m_{2}}}R_{2}{\ddot {\psi }}=-g\phi
הערה: משמעות הסימונים למשוואות (n,k) הוא: המשוואה ה-k עבור n מתנדים צמודים.
מ-(II) מקבלים:
\ (2,2):R_{1}{\ddot {\phi }}+R_{2}{\ddot {\psi }}=-g\psi
הרחבה - ניתוח האופנים העצמיים למטוטלת בעלת N מתנדים צמודים > ניתוח מתמטי עבור שלושה מתנדים צמודים

מחישוב משוואות אוילר לגראנז' בצורה זהה לזו שפורטה לעיל, קירוב לזוויות קטנות, וארגון המשוואות מתקבלות המשוואה הבאות:
\ (3,1):R_{1}{\ddot {\phi }}+{\frac {m_{2}+m_{3}}{m_{1}+m_{2}+m_{3}}}R_{2}{\ddot {\psi }}+{\frac {m_{3}}{m_{1}+m_{2}+m_{3}}}R_{3}{\ddot {\theta }}=-g\phi
\ (3,2):R_{1}{\ddot {\phi }}+R_{2}{\ddot {\psi }}+{\frac {m_{3}}{m_{2}+m_{3}}}R_{3}{\ddot {\theta }}=-g\psi
\ (3,3):R_{1}{\ddot {\phi }}+R_{2}{\ddot {\psi }}+R_{3}{\ddot {\theta }}=-g\theta
הרחבה - ניתוח האופנים העצמיים למטוטלת בעלת N מתנדים צמודים > הכללה ל-N מתנדים צמודים

בעזרת שש המשוואות שפותחו לעיל, ננסח עתה נוסחה כללית עבור מספר (k) של מתנד במטוטלת בעלת N מתנדים:
 \ (N,k)\sum _{i=1}^{K}R_{i}{\ddot {\phi }}_{i}+\sum _{i=k+1}^{N}{\ddot {\phi }}_{i}R_{i}{\frac {\sum _{j=i}^{N}m_{i}}{\sum _{j=k}^{N}m_{i}}}=-g\phi _{k}
כאשר:  \ \phi _{i} היא הזווית ה-i מלמעלה
הערה: אם k=N האיבר האחרון אינו מופיע, משום שהסכום מ-N+1 עד N הוא סכום ריק.
ראו גם

לגראנז'יאן
אוסצילטור הרמוני
מטוטלת פיזיקלית
מטוטלת קונית
מטוטלת פרא-קונית
מטוטלת פוקו
שעון מטוטלת
אנימציה של תנועת מטוטלת, המראה את השתנות וקטורי המהירות (V) והתאוצה (A).
ניתוח הכוחות על מטוטלת מתמטית
הסטייה של זמן המחזור מזמן המחזור המדויק, תוך קירוב זוויות קטנות. ניתן לראות כי עד לזווית מפתח של 30°, מתקבל דיוק טוב מאוד הקטן מ-2%.
ג'יימי קלייטון

| --- | --- |

 לידה:  15 בינואר 1978 (בת 47) סן דייגו, קליפורניה, ארצות הברית
 סוגה מועדפת:  דרמה
 מדינה:  ארצות הברית 
 תקופת הפעילות:  מ-2010
 פרסים והוקרה:  Out 100
 http://www.jamieclayton.net
 פרופיל ב-IMDb
 
ג'יימי קלייטון (באנגלית: Jamie Clayton; נולדה ב-15 בינואר 1978) היא שחקנית ודוגמנית אמריקאית, המוכרת בזכות תפקידה בסדרת הטלוויזיה "Sense8".
ביוגרפיה

נולדה בשם ג'יימס מרפי קליטון וגדלה בסן דייגו, קליפורניה. אביה, הווארד ב. קלייטון, היה סנגור פלילי, ואמה, שלי (לבית סטאבס), מתכננת אירועים. היא עברה לניו יורק כדי לפתח קריירה בתור מאפרת כשהייתה בת 19.
קלייטון היא אישה טרנסג'נדרית. ב-2011, היא זכתה להוקרה מאת מגזין "אאוט" במסגרת פרסי השנה של "אאוט 100".
קריירה

בשנת 2010, קלייטון הייתה המאפרת ואחת משתי מנחות בתוכנית המייקאובר הטרנסג'נדרי "TRANSform Me" של VH1. ב-2011, היא שיחקה את קיילה בעונה השלישית של סדרת HBO "מצויד". ב-2012, קלייטון שיחקה את התפקיד הראשי, מישל דרנל, בסדרת האינטרנט האינטראקטבית זוכת פרס אמי "Dirty Work", ואת התפקיד של קרלה פייברז בסדרת הטלוויזיה "Are We There Yet?". היא גם דיבבה את הספר המוקלט לצעירים "George", שמספר את סיפורה של נערה טרנסג'נדרית.
מאז 2015, קלייטון מככבת כאחת משמונה הדמויות הראשיות בסדרת נטפליקס המקורית, "Sense8", בה היא מגלמת את נעמי מרקס, אישה טרנסג'נדרית מסן פרנסיסקו שהיא בלוגרית פוליטית והאקרית.
קלייטון מופיעה גם בסרט מ-2016, "שד הניאון", בכיכובם של אל פנינג וקיאנו ריבס.
פילמוגרפיה

| שנה | שם | תפקיד | הערות |
| --- | --- | --- | --- |
| 2010 | TRANSform Me | Phaea |  |
| 2011 | מצויד | קיילה |   |
| 2012 | Dirty Work | ימשל | תפקיד ראשי |
| 2012 | Are We There Yet? | קרלה פאברס | בפרק: The Wrong Way Episode |
| 2013 | Hustling | נדיה | בפרק: "Sugar" |
| 2014 | Scissr | ניאם |  |
| 2018-2015 | סנס8 | נעמי מרקס | תפקיד ראשי; 2 עונות |
| 2016 | דוגמניות ושדים | מלהקת | סרט |
| 2016 | Motive | אייבארי באומן | בפרק: "The Dead Name" |
| 2017 | איש השלג | אדה |  |
| 2019 | השורד המיועד | סשה בוקר | עונה 3 |
| 2019–2023 | ישנן בנות: הדור הבא (אנ') | טס |  |
| 2020 | שווה (אנ') | כריסטין יורגנסן | פרק "Transgender Pioneers" |
| 2022 | מעורר השאול | פינהאד |  |
| 2024 | דמדומי האלים | הסייד קונה | דיבוב |
הערות שוליים

↑  "Jamie Clayton on Twitter: ""@Puckguy14: @Jamie_Clayton your birthday is in January?" Yes! The 15th. :)"". Twitter. 30 באוקטובר 2011. {{cite web}}:  (עזרה)
↑  Morgan, Spencer (20 ביולי 2010). "Has Fame Changed Jamie Clayton?". New York Observer. {{cite web}}:  (עזרה)
↑  Morgan, Spencer (26 באוגוסט 2008). "The Second Most Beautiful Girl in New York". New York Observer. {{cite web}}:  (עזרה)
↑  "Jamie Clayton – Filmography". הניו יורק טיימס.
↑  Harrison, Raef (2011-11-11). "Catching Up With Jamie Clayton". Out.
↑  Piepenburg, Erik (2010-12-12). "Helping Gay Actors Find Themselves Onstage". הניו יורק טיימס.
↑  Piepenburg, Erik (2010-10-13). "A Transgender Voice". הניו יורק טיימס. אורכב מ-המקור ב-2012-06-27. נבדק ב-2016-08-10.
↑  "17th Annual Out100". Out.
↑  "TRANSform Me". VH1.
↑  Anderson-Minshall, Diane (2011-11-04). "Hung's Transgender Actress Just Wants Respect". The Advocate.
↑  Malkin, Marc (2011-11-03). "Hung's New Transgender Actress: "It's All Really Good the More People See Us"". E!.
↑  "Awards & Nominations". Emmy Awards. 2012.
↑  "I Can Hardly Wait For Jamie Clayton's New TV Show "Dirty Work"". Pam's House Blend. אורכב מ-המקור ב-2015-05-13. נבדק ב-2016-08-10.
↑  Fritz, Ben (2012-04-15). "Fourth Wall does the 'Dirty Work' of innovation". Los Angeles Times.
↑  Swanson, Clare (10 ביולי 2015). "July 2015 Audio Books: In the Studio". Publishers Weekly. {{cite web}}:  (עזרה)
↑  Lloyd, Robert (5 ביוני 2015). "Wachowskis' 'Sense8' on Netflix is a stylish if still murky vision". Los Angeles Times. {{cite web}}:  (עזרה)
↑  "Everything You Need To Know About The Eight Main Characters In "Sense8"". BuzzFeed.
↑  "Who Is Jamie Clayton? 7 Things To Know About The 'Sense8' Star : The Eye". Fashion Times. 2015-07-15. אורכב מ-המקור ב-2016-05-01. נבדק ב-2016-08-10.
| --- | --- |
בקרת זהויות :  LCCN: no2015125705  VIAF: 168144647693690707284   WorldCat (עם VIAF): 168144647693690707284
מוזיאוני דיטסונג

| --- | --- |


 מדינה:  דרום אפריקה 
 מטה הארגון:  פרטוריה 
 תקופת הפעילות:  2008–הווה (כ־17 שנים) 
 אתר רשמי
 
מוזיאוני דיטסונג של דרום אפריקה (באנגלית: Ditsong Museums of South Africa) הוא ארגון של ממשלת דרום אפריקה המאגד שמונה מוזיאונים לאומיים בפרובינציית חאוטנג, רובם בפרטוריה או בסמוך אליה ומיעוטם ביוהנסבורג.
מוזיאוני דיטסונג מציגים מגוון עשיר של אוספים, פריטים ותצוגות אודות בוטניקה, זואולוגיה, פלאונטולוגיה, היסטוריה בכלל והיסטוריה צבאית בפרט, תרבות, גאולוגיה, אנתרופולוגיה וארכאולוגיה. המוזיאונים נועדו להציג לציבור הרחב את המורשת והעולם המדעי והתרבותי של דרום אפריקה בכלל ושל העולם הפרט. בנוסף לכך המוזיאונים עוסקים גם במחקר ובחינוך וחלקם מהווים אתרי תיירות בולטים.
רשימת המוזיאונים

| תמונה | מוזיאון | הקמה | עיסוק |
| --- | --- | --- | --- |
|  | המוזיאון הלאומילהיסטוריה של הטבע National Museum of Natural History | 1892 | ידיעת הטבע של דרום אפריקה לרבות עם דגש על ממצאים מהתקופה הפרהיסטורית לרבות ממצאים מאתרי ערש המין האנושי. |
|  | המוזיאון הלאומילהיסטוריה של התרבות National Museum of Cultural History | 1997 | אנתרופולוגיה תרבותית והיסטוריה תרבותית של דרום אפריקה מתקופת האבן אל עידן האפרטהייד. |
|  | המוזיאון הלאומילהיסטוריה של הצבא National Museum of Military History | 1947 | שימור קורות ההיסטוריה הצבאית של דרום אפריקה כמו גם הנצחה של אלו שמצאו את מותם בפעילותיה הצבאיות. |
|  | מוזיאון החלוץ Pioneer Museum | 1975 | הנצחת חייהם של מתיישבי הטרק הגדול בטרנסוואל, באמצעות בית שנבנה על ידי משפחה אפריקאנרית בשנת 1848, שנים ספורות טרם הקמת הרפובליקה הדרום-אפריקאית. |
|  | מוזיאון קרוגר Kruger Museum | 1934 | הנצחת חייו ופועלו של פול קרוגר, גדול מנהיגי האפריקאנרים במאה ה-19, באמצעות הבית בעל העיצוב הוויקטוריאני אשר שימש כמעונו בשלהי אותה המאה. |
|  | מוזיאון סמי מרקס Sammy Marks Museum | 1986 | הנצחת חייו ופועלו של התעשיין היהודי סמי מרקס, יליד ליטא אשר היה מקורב לפול קרוגר וחלוץ הקמת מסילות הרכבת בדרום אפריקה, באמצעות בית האחוזה שלו. |
|  | מוזיאון מכתש צוואינג Tswaing Meteorite Crater | 1998 | מכתש פגיעת מטאוריט מתקופת הפליסטוקן אשר עומקו כ-200 מטר וקטורו כ-1.4 קילומטר. |
|  | מוזיאון וילם פרינסלו לארכאולוגיה Willem Prinsloo Agricultural Museum | 1977 | תולדות החקלאות בדרום אפריקה מתקופת האבן עד לימי מלחמת העולם השנייה, באמצעות חווה שהקימו במקום מתיישבי הטרק הגדול בשנת 1880, חווה מקורית נוספת משנת 1913, וכן על ידי כלים חקלאיים מקוריים מתקופות שונות. |
הערות שוליים

↑  "Museums", DITSONG
↑  "BACKGROUND ON THE INSTITUTION", DITSONG
1 2  "National Museum of Natural History", DITSONG
↑  "National Cultural History Museum", VISIT PRETORIAA
↑  "National Museum of Cultural History", DITSONG
1 2  "National Museum of Military History", DITSONG
↑  "Pioneer Museum", Ppathfinda
↑  "Pioneer Museum", DITSONG
↑  "Kruger House Museum", Pretoria - City of Tshwane
↑  "Kruger Museum", DITSONG
↑  "Sammy Marks Museum", GAUTENG
↑  "Sammy Marks Museum", DITSONG
↑  "Tswaing Meteorite Crater (Northern Flagship project)", City of Tshwane
↑  "Tswaing Meteorite Crater", DITSONG
↑  "Willem Prinsloo Agricultural Museum, Pretoria", Gauteng Conference Centre
↑  "Willem Prinsloo Agricultural Museum", DITSONG
‏
| --- | --- |
בקרת זהויות :  GND: 1086880714  ISNI: 0000 0001 1410 8256  LCCN: no2010209088  VIAF: 166931414   WorldCat (עם VIAF): 166931414
טום סטארידג'

| --- | --- |

 לידה:  21 בדצמבר 1985 (בן 39) למבת', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1996 
 מקום לימודים:  וינצ'סטר קולג'  The Harrodian School 
 בן או בת זוג:  סיינה מילר (2011–2015)  קמילה בל (ינואר 2006–אוקטובר 2008) 
 מספר צאצאים:  1 
 פרסים והוקרה:  פרס עולם התיאטרון (2013) 
 פרופיל ב-IMDb
 
טום סטארידג' (באנגלית: Tom Sturridge; נולד ב-5 בדצמבר 1985) הוא שחקן אנגלי הידוע בעיקר מהופעותיו בסרטים "להיות ג'וליה", "Like Minds", "רדיו רוק" ובסדרת הטלוויזיה "סאנדמן". הוא היה מועמד לפרס טוני לשחקן הטוב ביותר בתפקיד ראשי במחזה על הופעתו בברודוויי במחזה "יתומים". הוא גילם את דמותו של קרלו מרקס בעיבוד הקולנועי של וולטר סאלס של הרומן "בדרכים" מאת ג'ק קרואק.
ביוגרפיה

סטארידג' נולד בלאמבת' שבלונדון למשפחה בת שלושה ילדים של הבמאי צ'ארלס סטארידג' והשחקנית פיבי ניקולס. אחותו מטילדה סטארידג' היא גם שחקנית.
הקריירה של סטארידג' החלה בהיותו ילד, ב-1996 הופיע בעיבוד הטלוויזיוני של הספר "מסעי גוליבר" בבימויו של אביו ובהשתתפותה של אמו. ב-2004 שיחק בסרטים "יריד ההבלים" ו"להיות ג'וליה". ב-2005 גילם את ויליאם הרברט, רוזן פמברוק השלישי בדרמה הטלוויזיונית "A Waste of Shame" של ה-BBC.
ב-2006 שיחק סטארידג' בתפקיד נייג'ל במותחן הפסיכולוגי "Like Minds" שהופץ גם בשם "Murderous Intent". הסרט מספר על שני נערים, אלכס (בגילומו של אדי רדמיין) ונייג'ל שהם שותפים לחדר. אלכס נחרד מהרציחות שקורות מסביב, אבל גם מוקסם מהם. אלכס מואשם כאשר נייג'ל עצמו נרצח.
סטארידג' לוהק לתפקיד הראשי בטרילוגיית המדע בדיוני "ג'אמפר". אבל חברות ההפקה ניו רג'נסי ופוקס המאה ה-20 חששו להמר על שחקן אלמוני, והשחקן היידן כריסטנסן לוהק במקומו.
ב-2009 הופיע סטארידג' בתפקיד קארל בקומדיה של ריצ'רד קרטיס "רדיו רוק" לצדם של ביל ניי, ריס איוואנס ופיליפ סימור הופמן. הופעת הבכורה שלו בתיאטרון הייתה בספטמבר 2009 במחזה "Punk Rock", מחזה חדש מאת סיימון סטיבן שהוצג בתיאטרון ליריק האמרסמית'. דמותו הייתה מבוססת באופן רופף על בני הנוער הרוצחים בבית הספר התיכון קולומביין Eric Harris and Dylan Klebold. על הופעתו זו היה סאטרידג' מועמד לפרס השחקן החדש המצטיין לשנת 2009 של האיבנינג סטנדרד, וזכה בפרס חוג מבקרי התיאטרון באותה קטגוריה.
ב-2011 שיחק סטארידג' לצדה של רייצ'ל בילסון בקומדיה הרומנטית "מחכים לנצח". ב-2012 גילם דמות המבוססת באופן רופף על המשורר אלן גינסברג בסרטו של וולטר סאלס עיבוד לרומן "בדרכים" מאת ג'ק קרואק. באביב 2013 כיכב בברודוויי במחזה "יתומים" בתפקיד פיליפ. על הופעתו זו היה מועמד לפרס טוני לשחקן הטוב ביותר בתפקיד ראשי במחזה.
בשנת 2015 שיחק בדמותו של בובי בחידוש של וסט אנד למחזה "אמריקן באפלו" פרי עטו של דייוויד מאמט.
במאי 2017 כיכב סטארידג' בהפקה בברודוויי של המחזה "1984" בתפקיד וינסטון סמית'.
בשנת 2022 כיכב סטארידג' בתפקיד ראשי בסדרת הטלוויזיה "סנדמן" בתור חלום / מורפיאוס.
ביוגרפיה > חיים אישיים

ב-2011 החל סטארידג' לצאת עם השחקנית סיינה מילר. ביולי 2012 נולדה להם בת מארלו אוטוליין לאינג סטארידג'. ב-2015 הזוג נפרד. סבו וסבתו של סטארידג' מצד אמו הם השחקנים אנתוני ניקולס ופיית' קנט, וסבא רבא שלו הוא צלם העיתונות הוראס ניקולס.